Hvorfor bytter du hustru?

Hvorfor bytter du hustru? (originaltittel: Why Change Your Wife?) er en amerikansk stumfilm-komedie fra 1920, regissert av Cecil B. DeMille - og med Gloria Swanson i en av hovedrollene.

Handling 
Beth vier seg til å forbedre ektemannens sinn, og utvide hans forståelse for de finere tingene i livet - for eksempel klassisk musikk. Når ektemannen hennes går og handler i en undertøysbutikk for å kjøpe mer sexy klær til henne, møter han ekspeditøren Sally. Avvist av sin kone for en natt ute på byen, treffer han Sally igjen. Men når Beth lukter en annen kvinnes parfyme på ektemannen sin, sparker hun ham ut av hjemmet deres - og søker om skilsmisse. Beths tante Kate tar henne med seg på shopping, i håp om å få tankene hennes vekk fra hennes knuste hjerte.

Men i en kjole-butikk overhører Beth ett par andre kvinner sladre om hvordan hennes kjedelige utseende førte til at hun mistet ektemannen hennes. Hun bestemmer seg snart for å skaffe seg en ny, og langt mer uanstendig, garderobe. I mellomtiden overbeviser den manipulative Sally den nå oppgitte Robert om å gifte seg med henne. Men Robert opplever snart at hans andre kone irriterer ham minst like mye som hans forrige kone. Sally erklærer etter hvert at det aller beste med ekteskap er underholdsbidrag etter en skilsmisse.

Skuespillere 
 Gloria Swanson - Beth Gordon
 Thomas Meighan - Robert Gordon
 Bebe Daniels - Sally Clark
 Theodore Kosloff - Radinioff
 Sylvia Ashton - Aunt Kate
 Clarence Geldart - en doktor
 Mayme Kelso - Harriette
 Lucien Littlefield - en hovmester
 Edna Mae Cooper - en tjenestepike
 Jane Wolfe - en klient

Referanser

Eksterne lenker 
 

Stumfilmer fra USA
Filmer fra 1920
Stum-filmkomedier fra USA